hu hu hu hu hu hu hu hu hu hu hu hu hu hu hu hu hu hu hu hu en hu hu hu hu es hu hu hu hu en hu hu hu et hu hu hu hu hu hu
2020. évi díjazott – Dió Magazin – Mutass jó példát! kampány
Kiemelt példamutatás a gyerekek környezettudatosságának emeléséért díj 2020.
Magazinunk évek óta önkéntes munkákból tartja fent magát. Példaértékű az a szolidaritás, amit szerzőink tanúsítanak hónapról-hónapra. Jelenleg több, mint 18 író és költő munkáit jelentetjük meg havi rendszerességgel online magazinunkban. Az írások mellett, amelyek elsősorban gyerekeknek szólnak, ismeretterjesztő cikkeket is közlünk a családok számára.
Célunk megismertetni a világ legszebb, legérdekesebb helyeit, állatait, növényvilágát, bemutatni, mindezt úgy, hogy kiálljunk a környezetvédelem fontossága mellett. Fontos részt vállalunk a múlt eseményeinek a bemutatására, néhány rovatunkban cikkeket közlünk történelmi eseményekről, épületekről valamint a paleontológia által feltárt eredményekről.
Lehetőséget biztosítunk, hogy a szegényebb családok is hozzájussanak minőségi, szórakoztató olvasnivalóhoz. Online magazinunk eddigi számai ingyenesen letölthetők a honlapunkról: http://www.aranydio.com
A mi kis alkotói közösségünk egy csodás összefogás, amit egyetlen dolog tart össze: az alkotás öröme.
Mi a Dió Magazin?
A magazint azzal a céllal hoztuk létre, hogy havonta érdekes, tréfás, hasznos, néhány esetben meghökkentő vagy épp szívmelengető olvasnivalót kínáljunk számotokra. A Dióban verseket, meséket, játékokat, dalokat, rejtvényeket, fejtörőket, ismeretterjesztő írásokat, találsz majd, amiket azzal a reménnyel kínálunk neked, hogy örömödet leled majd a böngészésben, és esetleg a suliban is hasznát veszed majd annak, amit nálunk találsz.
S hogy miért Dió? Mert, ha a tartalmát meg szeretnéd ismerni, épp úgy ki kell nyitnod, mint a diót….
Mi, a Dió Magazin szerkesztősége: Ujréti János (főszerkesztő) és felesége Ujréti Ágnes (illusztrátor Galantusz Grafika) , Sás Károly (pedagógus, író, zeneszerző ,dalszövegíró , www. csillaghur.hu) és jómagam Titi Hajnalka (író, költő, http://www.titihajnalka.eu) valamennyien úgy gondoljuk, hogy ez az önök által létrehozott kezdeményezés egy csodás dolog, annál is inkább, mert nem csak, hogy összegyűjti a nagyszerű embereket, közösségeket, de motiválóan hat további emberek és közösségek számára.
Jó példákból sosem elég. De legfontosabb amit egymásnak átadhatunk, az elsősorban a természet és az embertársaink iránti szeretet, a pozitív gondolkodás, a generációk egymás iránti elkötelezettsége, a törődés és nem utolsó sorban az inspiráció.
Virágozz és Prosperálj Alapítvány
1165 Budapest, Rezgőfű u. 1.
Tel. 06 70 7761917
Kampány a pozitív értékekért
Divatba hozni az értékeket a társadalomban azáltal, hogy egyre többen állunk ki azon pozitív értékek fontosságáért, melyek a valódi boldogság és sikeresség alapjai.
© 20120. Minden jog fenntartva - Mutass jó példát kampány - Virágozz és Prosperálj Alapítvány - Adatkezelési tájékoztató